钦定古今图书集成/理学汇编/学行典/第254卷 > 王显家
## 钦定古今图书集成/理学汇编/学行典/第254卷 > 王显家

按《长沙府志》：“王显家，号象池，湘乡人。颇读书，敦孝友，
尚诚悫，重然诺，轻财乐善。所居汲池水而饮。显家每
日于五里外汲清泉，负瓮归。五鼓起，整衣冠，煮茗跽，
献祖考再拜。退乃治家事，严于训子。子虽壮年，成弟
子员。有过，必令禠衣受杖，闺门之内肃如也。每岁清
明，恒携仆僮，荷畚锄，遍行山埠，揜无主，败茔骴骼及”
崩坍坟墓，为挂白纸。年十五时，曾一至邑城，后遂不
再出。士之贤者显家，虽老必折节致敬，不肖者闻风
惮之。沅抚闻其行义，给冠带，大书“德寿”以旌其门，年
八十八乃终。